Dame i gospodo, poštovane kolegice i kolege izaslanici, nazočni predstavnici Vijeća ministara BiH, međunarodnih institucija, poštovani predstavnici medija, srdačno vas pozdravljam. Konstatiram da nastavljamo sa radom 18. sjednice Doma naroda Parlamentarne skupštine BiH. Obzirom da je 18. sjednica Doma naroda Parlamentarne skupštine BiH 22.06. nakon završetka razmatranja 10. točke usvojenog dnevnog reda sjednice iz opravdanih razloga prekinuta. Sada slijedi nastavak sjednice u kojem ćemo razmatrati preostale točke dnevnog reda, odnosno od točke 11. do 27. dnevnog reda. Nastavku 18. sjednice nazočno je 15 izaslanika. Prelazimo odmah na razmatranje 11. točke dnevnog reda 18. Sjednice, Ad. 11. Izvješće o primjeni Jedinstvenih pravila za izradu pravnih propisa u institucijama Bosne i Hercegovine, materijal Ministarstva pravde BiH Dobili ste Izvješće Ustavnopravnog povjerenstva Doma naroda. Povjerenstvo je usvojilo Izvješće i predlaže Domu njegovo usvajanje. Zastupnički dom je na 29. Sjednici, održanoj 07.06. ove godine, usvojio Izvješće o primjeni Jedinstvenih pravila za izradu pravnih propisa u institucijama BiH sa zaključcima sadržanim u njemu. Riječ dajem predsjedatelju Ustavnopravnog povjerenstva kolegi Simiću, ako ima potrebe.
Nemam.
Hvala Vam lijepo. Riječ dajem predstavniku predlagača Ministarstva pravde, ako ima potrebe. ____________(?) [[nije uključen mikrofon]] Hvala lijepo. Otvaram raspravu. Da li se netko javlja za riječ? 2 Zainteresiranih ne vidim. Prijavljenih nema. Zatvaram raspravu po ovoj točci dnevnog reda. Glasujemo o usvajanju Izvješća sa zaključcima sadržanim u njemu. Molim vas pokrenite proceduru glasovanja. Hvala vam lijepo. Sve zeleno, hvala vam lijepo. Od nazočnih 15 – za 15, niko protiv, niko uzdržanih. Federacija BiH 10 – svi za, RS 5 – svi za. Postoji opća, postoji entitetska većina. Konstatiram Izvješće o primjeni Jedinstvenih pravila za izradu pravnih propisa u institucijama BiH sa zaključcima sadržanim u njemu je usvojeno. Prelazimo na 12. točku dnevnog reda, Ad. 12. Izvješće o zaštiti osobnih podataka u Bosni i Hercegovini za 2011. godinu, materijal Agencije za zaštitu osobnih podataka BiH
Nema potrebe.
Hvala Vama. Riječ dajem predstavniku predlagatelja, ako ima potrebe, Agencija. ____________(?) [[nije uključen mikrofon]] Hvala lijepo. Otvaram raspravu po ovoj točci dnevnog reda. Obzirom da nemamo prijavljenih, a ne vidim ni interesa za prijavu zaključujemo raspravu po ovoj točci dnevnog reda. Molim vas da pokrenemo procedure glasovanja o usvajanju Izvješća sa zaključcima sadržanim u njemu. Nazočno 15 – za 15, Federacija BiH 10 – svi za, RS 5 – svi za. Imamo opću i entitetsku većinu. Konstatiram Izvješće o zaštiti osobnih podataka u BiH za proteklu godinu sa zaključcima sadržanim u njemu je usvojeno. 3 Prelazimo na 13. točku dnevnog reda, Ad. 13. Informacija o stanju kriminaliteta u BiH u 2011. godini, materijal Vijeća ministara BiH
Imaju dvije greške.
Imaju dvije greške, jel'.
/nije uključen mikrofon/
Glasujemo o zaključku.
[[nije uključen mikrofon]] 4
Znači, što se tiče stenograma, kazali smo, glasujemo o Zaključku Povjerenstva. ____________(?) [[nije uključen mikrofon]] Dobro, oprostite, idemo dalje. Znači, od 15 nazočnih – za 14, 1 uzdržan. Federacija BiH 9 za i 1 uzdržan, RS 5 – svi za. Opća većina postoji, entitetska većina postoji. Konstatiram Zaključak Zajedničkog povjerenstva za obranu i sigurnost je usvojen. Prelazimo na točku 14. dnevnog reda, Ad. 14. Izvješće o radu Neovisnog povjerenstva za praćenje uvjeta boravka u zavodima, postupanje i poštivanje ljudskih prava osoba nad kojima se izvršavaju kaznene sankcije i druge mjere koje je izrekao u kaznenom postupku Sud Bosne i Hercegovine, strani sudovi za djela predviđena Kaznenim zakonom Bosne i Hercegovine ili međunarodnim ugovorom čija je potpisnica Bosna i Hercegovina ili drugi sud sukladno zakonu Bosne i Hercegovine za razdoblje 14.09.2010. do 31.12.2011.
[[nije uključen mikrofon]] 6
Hvala Vam lijepo. Otvaram raspravu. Prijavljenih imamo. Kolega Bradarić izvolite.
Dobar dan svima poštovane kolegice i kolege, poštovani gosti. Agencija očito do sad sa Parlamentom i sa Vijećem ministara nema neke sreće i sve ono što se dešava dešava se veoma sporo. Većina utvrđenih rokova za praćenje, za provedbu specifičnih mjera iz Akcionog plana Strategije za borbu protiv korupcije, 9., 14, rokovi su davno istekli, čak i prije imenovanja direktora i zamjenika direktora, a Agenciji nismo obezbijedili materijalno-tehničke uslove, znači ni dan danas nemaju svoj prostor. Čini mi se ni budžet nije ... Vijeće ministara nikada nije dalo pozitivno mišljenje na Pravilnik o unutrašnjoj oganizaciji i sistematizaciji, ali čini mi se da je to eto urađeno ovih dana, iako je zaključak Komisije za izbor i praćenje rada Agencije bio da se to uradi u roku od 15 dana, odnosno do kraja maja i td. Većina ovih specifičnih mjera i nakon imenovanja direktora neće biti u mogućnosti da se završi, a Agenciju ignorišu gotovo svi nivoi vlasti, jer nikada nisu dostavili, većina u stvari ovih institucija sa svih nivoa, nisu dostavili svoje planove borbe protiv korupcije koje je Agencija pismenim putem tražila i td. S obzirom da zaista ide teško i sporo sa Agencijom ja predlažem, ne znam da li mi Poslovnik dozvoljava, ako ne mogu ja to na početku sljedeće sjednice, predlažem jednu inicijativu za donošenje odluke o osnivanju zajedničke parlamentarne komisije za antikorupciju. Ponavljam, znači za osnivanje zajedničke parlamentarne komisije za antikorupciju. Zadaci ove komisije su klasika, između ostalog nadgleda i analizira rad državnih službi, zatim razmatra predstavke, kojih će sasvim sigurno biti u velikom broju, i upućuje ih nadležnim organima. Tako da, evo moje pitanje, je li ovo ispravan način na koji ja podnosim inicijativu, ako ne onda ja ću to uraditi na početku sljedeće sjednice u okviru one prve tačke.
Hvala kolegi Bradariću. Imamo li više rasprava? Nemamo. Ne vidim ni interesa za više rasprava. Samo jedno kraće usuglašavanje, da izbjegnemo bilo kakve probleme. Hvala vam lijepo. Hvala kolegi Bradariću. Glasujemo o zaključcima Povjerenstva. Nazočno 15 – svi za. Federacija BiH 10 za, RS 5 – svi za. Opća i entitetska većina postoji. Konstatiram zaključci Povjerenstva za izbor i praćenje rada Agencije za prevenciju korupcije i koordinaciju borbe protiv korupcije su usvojeni. 7 Prelazimo na 16. točku dnevnog reda, Ad. 16. Informacija o procesu programiranja instrumenta pretpristupne pomoći (IPA) – Komponenta I za Bosnu i Hercegovinu za 2012. i 2013. godinu
Zahvaljujem gospodine predsjedavajući. Poštovane kolegice i kolege. Posljednja informacija koju je Komisija za evropske integracije razmatrala u pogledu procesa programiranja prijedloga za IPA-u – Komponentu I sektorske i projektne prijedoge bila je 08.03. ove godine. Nakon toga smo mi imali i na Komisiji određene zaključke, a rok za predaju formuliranih prijedloga je bio negdje upravo u julu, gdje se mi sad nalazimo, ne znam da li se u međuvremenu nešto promijenilo. U svakom slučaju mislim da je ovdje prisutan i državni IPA koordinator i predstavnici Direkcije za evropske integracije, da bi bilo veoma značajno i svrsishodno da oni upoznaju Dom naroda o stanju izrade i predaje projekata, gdje se nalazimo, gdje su problemi, koji su projektni i sektorski prijedlozi usaglašeni, koji nisu, i kakvi su izgledi da se taj posao uspješno okonča i osigura upotreba tih sredstava. Hvala.
Hvala kolega Genjac. Imamo li drugih prijedloga? ____________(?) [[nije uključen mikrofon]] Naravno, naravno. Dobro, hvala Vam. Vezano za, evo prijedlog kolege Genjca, ima li potrebe od strane ... Izvolite. Direktorica Savić. 8
Zahvaljujem gospodine predsjedavajući. Uvaženi delegati Doma naroda, kolege, predstavnici medija. Zahvaljujem za ovo pitanje gospodina Genjca, jer zaista Direkcija za evropske integracije je u više navrata informisala Savjet ministara o procesu programiranja za 2012. i '13. i na vašem dnevnom redu je jedna od informacija, međutim zaista dinamika programiranja je takva da je ovo što stoji u informaciji prevaziđeno. Evo, imam zadovoljstvo da informišem Dom naroda da smo mi u petak 13., to je i bio rok da se dostavi paket za 2012., Evropskoj komisiji dostavili listu naših usaglašenih prijedloga. Ako dozvolite samo kratko da kažem da je ove godine programiranje bilo malo specifično u odnosu na ranije godine, da je prijedlog Evropske komisije bio da se zajedno programiraju '12. i '13., da je Evropska komisija uvela posebna pravila, s obzirom na loša iskustva koja smo imali u programiranju '11., da su od samog početka formirane radne grupe od nadležnih institucija po svim projektima, da je zahtjevano da se u svakoj radnoj grupi postigne konsenzus kako se ne bi desilo da u fazi implementacije dođe do problema, što je bio slučaj sa nekim prethodnim godinama od 2007., '08. na ovamo. Tako, da kažem, postignut je konsenzus, lista prijedloga, na listi naših prijedloga je 19 projekata i ja bih, ako ima toliko vremena, rekla o kojim se projektima radi, a zatim šta je još ostalo neusaglašeno. Znači, usaglašeni su Sektorski projekat u oblasti pravosuđa, zatim u oblasti transporta, u oblasti provođenja zakona, pranja novca, izgradnja kapaciteta parlamenata, što je naročito vazno za vas, jačanje sistema javnih nabavki, zatim statistika, inovacije, uspostavljanje sistema za državnu pomoć, zatim Projekat podrške Upravi za indirektno oporezivanje, zatim projekat iz oblasti obrazovanja, jačanje socijalne inkluzije, implementacija Akcionog plana za Rome, zatim implementacija Aneksa VII, promocija sigurnosti i zaštite zdravlja na radu, podrška deminiranju, zatim poboljšanje upravljanjem zdravljem životinja i sigurnosti hrane, dalje jačanje kapaciteta Fito- sanitarnog sektora i Opšti instrument za podršku evropskim integracijama, jedna od komponenti. Šta je još ostalo neusaglašeno? Ostala su neusaglašena dva kompletna projektna fiša. Jedan koji se odnosi na mala i srednja preduzeća i drugi energija. I pojedine komponente iz tri projekta – prvo Opšteg instrumenta za podršku evropskim integracijama, zatim podrška u oblasti provođenja zakona jedna komponenta koja se odnosi na forenziku i poboljšanje upravljanjem zdravljem životinja i sigurnosti hrane neusaglašena je Komponenta III. Koji je sad naredni red koraka? Dakle, mi smo uputili paket Evropskoj komisiji i sada očekujemo njihov odgovor. Kada se saberu ovi indikativni iznosi, moram reći da su svi iznosi u ovoj fazi još uvijek indikativni, oni iznose preko 170 miliona maraka. Kada se doda još ovo što je neusaglašeno, što se nadamo da će se u narednom periodu usaglasiti, to će vjerovatno prevazići cifru koliko iznosi dvogodišnja lokacija. Dakle, mi očekujemo odgovor Evropske komisije gdje će oni reći koji će tačno projekti ući u '12. a šta će ostati za '13. Pri tome mi i dalje radimo na usaglašavanju ovih preostalih projekata da bi se i oni našli u paketu za '13. Znači, iznosi su indikativni i čeka se odluka šta će biti dio paketa za '12., šta će biti za '13. I dalje se nastavlja raditi na neusaglašenim projektima. Evo ja bih toliko za sada, pa ako bude pitanja ja ću odgovoriti. Hvala. 9
Hvala Vam lijepo. Evo, otvaram ponovo raspravu po ovom pitanju. Sad je evidentno mnogo jasnije ono što je bilo. Nema rasprave, nema ni interesa za raspravu. Zaključujem raspravu. Glasujemo prvo o Informaciji. Ovo je kod mene greška, očito nisam dovoljno jako pritisnuo, ali nek ide dalje ne vidim problema oko toga, znači dajemo potporu Informaciji. Za, nazočnih 15 – za 14, uzdržan 1 greškom. Federacija BiH 9 za, 1 uzdržan, RS 5 – svi za. Postoji opća, postoji entitetska većina. Konstatiram Informacija o procesu programiranja Instrumenata pretpristupne pomoći (IPA) – Komponenta I za BiH za 2012. i 2013. godinu je primljena k znanju. A sad ćemo glasovati o zaključku Zajedničkog povjerenstva. Nazočnih 15 – svi za. Federacija 10 – svi za, RS 5 – svi za. Imamo opću i entitetsku većinu. Konstatiram zaključak Zajedničkog povjerenstva za evropske integracije je usvojen. Prelazimo na 17. točku dnevnog reda, Ad. 17. Izvješće o radu Ureda za razmatranje žalbi u 2011. godini Dobili ste Izvješće Povjerenstva za financije i proračun Doma naroda. Povjerenstvo je usvojilo sljedeće zaključke, te predlaže Domu njihovo usvajanje. Imamo tri zaključka. 1. Dom naroda odgađa izjašnjenje o Izvješću o radu Ureda za razmatranje žalbi za 2011. godinu i zahtjeva od Ureda za razmatranje žalbi da dopuni svoje Izvješće o radu za proteklu godinu detaljnom analizom strukture predmeta koje je Ured riješio u toj godini; 2. Dom naroda zadužuje Vijeće ministara da pokrene procedure izbora članova Ureda za razmatranje žalbi BiH kojim je istekao mandat, kao i imenovanja predsjedatelja Ureda sukladno važećim propisima; i ¸ 3. Dom naroda zahtjeva od predsjedatelja Ureda za razmatranje žalbi da Parlamentarnoj skupštini dostavi Godišnje izvješće o radu sukladno članku 8. stavak 2. članak 33. Pravilnika o unutarnjem ustrojstvu Ureda za razmatranje žalbi. Otvaram raspravu. Ima li? Kolega Bradarić izvolite.
Obećavam da do kraja više neću progovoriti. U Agenciji za javne nabavke, odnosno Uredu za razmatranje žalbi, vidi se iz ovih materijala, da vlada opšti haos i opšti nered. Krivi su, krivi su svi. Odnos između personala Agencije i Ureda su takvi da proizvode stalne trajne štetne posljedice i 10 obostrano se ne razmatraju prijedlozi koji bi pomogli boljem funkcionisanju javnih nabavki, a znamo da u javnim nabavkama imamo najviše korupcije o kojoj svi eto pričamo. Članovima Ureda još 2010. u decembru je istekao mandat, neki su po sili zakona trebali otići u penziju i to je krivica na Vijeću ministara zato što nikada nije, a došao je zahtjev iz Ureda da se da autentično tumačenje ili nekakvi akti su bili, vezani za ovo, poprilično proturiječni. Evidentna je nedisciplina u Uredu za razmatranje žalbi zbog koje dobar dio poslova nije urađen ili nije na vrijeme urađen, odnosno urađen je u zakašnjelim rokovima, što se prilično negativno reflektovalo. U Uredu se čak i tuku, ovo nije rekla kazala, tamo piše, mislim pola Izvještaja opisuje kako su se potukli, što je, što je bruka. Ured plaća vrtoglavih 150.000 za kiriju, a to je zato što su i u centru i u sredini Sarajeva, znači na nekom elitnom, mondenskom djelu. Postavlja se pitanje je li to zaista potreba i td? Evropska komisija oštro kritikuje rad ovoga Ureda i nije pošteno ovdje u ovoj Informaciji kad se kaže da je Evropska komisija konstatovala da nije ostvaren nekakav napredak u radu. I, evo šta Evropska komisija, koju ne treba ignorisati, kaže, kaže da Agencija i Ured nisu dovoljno produktivni u širenju informacija o sistemu javnih nabavki i pružanju praktične pomoći javnim naručiteljima i privrednim subjektima. Saradnja između Agencije i Ureda, to se mora skopčati, nije učinkovita, Ured ne primjenjuje u cjelosti Poslovnik što je dovelo do dugotrajnog sukoba unutar Ureda. Profesionalne sposobnosti, što je najpogubnije, službenika za nabavku u pogledu adekvatne provedbe postupaka javnih nabavki nisu na zadovoljavajućem nivou, i kaže tamo – užasno je loš mehanizam koordinacije i saradnje relevantnih institucija i Ureda, unutar i Ureda, i unutar Ureda za razmatranje žalbi. Prema tome ovaj Izvještaj nije dobar, ja ga neću podržati, nije imao čak ni detaljne analize strukture predmeta i na zahtjev Komisije za budžet i finansije i to je dostavljeno, iako ni tamo nisu podaci ažurirani. Ne zna se datum prijema, ne zna se datum rješavanja po Zakonu o upravnom postupku, rok je 15 dana, ali i tamo ne piše je li to u tom roku. I čudi takođe ponašanje direktora koji je i Evropsku komisiju iz svog ugla obavjestio o dešavanjima unutar Ureda i td. Ja s tim u vezi predlažem jedan zaključak koji glasi – da Dom naroda traži od Vijeća ministara BiH da odmah, a najkasnije u roku od 15 dana, formira radnu grupu koja će analizirati stanje u ove dvije institucije i predložiti rješenja za prevazilaženje problema u njihovom radu. Radna grupa, ovo nije zakovano, brojala bi 8 članova i to tri Predstavničkog doma, tri Doma naroda i po jedan predstavnik Ministarstva finansija i pravde. Hoće li neko biti iz Ureda, evo na nama je, zato kažem nije ovaj prijedlog zakovan. Podsjećam da je ovakav jedan zaključak bio ranije, ali nije izdejstvovan, tako da, evo stavljam na razmatranje ovaj zaključak.
Dobro. Hvala kolega Bradariću. Ako može jedan samo komentar, da ne napravimo zabunu. Mi smo na našem Povjerenstvu, to smo maloprije i prezentirali, usvojili zaključke, ja sam ih pročitao. Jedan od tih zaključaka, upravo drugi zaključak govori nešto slično, da dajemo upravo Vijeću ministara u zadatak da odredi kako smo maloprije pročitali. Dom naroda zadužuje Vijeće ministara, to je zaključak broj dva, da pokrene proceduru o izboru članova Ureda za razmatranje žalbi kojima je istekao mandat, kao i imenovanje predsjedatelja Ureda sukladno važećim propisima. 11 I to je ono što smo mi na Povjerenstvu uradili. Mi danas isključivo glasujemo o zaključcima Povjerenstva. Ali evo, više kao napomena za radi ostalih rasprava koje će uslijediti. Kolega Simić. Izvolite.
Hvala gospodine predsjedavajući. Uvažene dame i kolege. Imajući u vidu zaključke koji su predloženi ja se neću baviti sadržinom samog Izvještaja. Međutim, ovaj Izvještaj pokreće jedno pitanje koje je bilo vrlo aktuelno na nedavno održanom, mislim preključe, jednom stručnom savjetovanju gdje su bile prisutne rad određenih agencija i tamo smo čuli da u RAK-u gotovo četiri godine nemamo izabrano rukovodstvo, da imamo jednu blokadu, da imamo jedan nelegalan i nelegitiman sistem. Ljudi sami tamo priznaju da rade sa ograničenim sistemom moći, a plata ostaje ista. Ovdje se pojavljuje isti problem i zato bih molio da se ima u vidu da se ubuduće ne smije dopuštati da lica kojim je istekao mandat nastave obavljati te funkcije i dužnosti kao da se ništa nije dogodilo. Zaista djeluje pomalo morbidno da imate na stručnom savjetovanju izvještaj upravo te Komisije, RAK-a, koja kaže – mi imamo rukovodstvo za koje ne znamo ni šta je, ni ko je, ima li mandat ili nema. Nažalost i ovdje se javlja u jednoj vrlo osjetljivoj oblasti koja je možda najviše predmet interesa javnosti kroz javne nabavke. U tom pravcu podržavam taj zaključak, samo sam želio potencirati da to nije samo pojava u ovoj Komisiji, da je to pojava u mnogim drugim segmentima što je krajnje nedopustivo. Hvala.
Hvala Vama kolega Simić. Imamo li još prijavljenih za raspravu? Koliko vidim nema. ____________(?) [[nije uključen mikrofon]] A, kolega Pilav, Vi bi htjeli što, prokomentirati nešto ili?
/nije uključen mikrofon/
Znači ovako, ja ću Vas nešto zamoliti, naravno bez želje da Vam uskratim pravo da Vi nešto kažete. Mi smo predložili zaključke ovom Domu na način da smo kazali da Dom naroda odgađa izjašnjenje o Izvještaju, što je prvi zaključak bio. Pa je drugi zaključak bio da Dom naroda zadužuje Vijeće ministara da odredi što sam pročitao. I treći je da Vi kao predsjedatelj Ureda za razmatranje žalbi dostavite Parlamentarnoj skupštini izvješće i td. Ja ću Vas zamoliti ako imate nešto kratko dajte, ali da ne ulazimo u raspravu o samom Izvješću, jer o njemu danas ne raspravljamo kao takvom. 12
Hvala gospodine predsjedavajući. Poštovani delegati Doma naroda. Što se tiče prve tačke zaključka ja bih želio da kažem da je Ured za razmatranje žalbi dostavio ovu traženu, dodatne podatke još 19.06. i da oni do sad nisu razmatrani na Komisiji za finansije i budžet Doma naroda Parlamentarne skupštine. Tako da, znači ti dodatni podaci traženi su već dostavljeni. Što se tiče tačke dva, ja bih molio da se ovdje ima u vidu sljedeće. Što se tiče navodnog isteka mandata članova Ureda za razmatranje žalbi, Zakon o javnim nabavkama BiH, koji je trenutno na snazi, ne predviđa nigdje ograničenje trajanja mandata članova Ureda za razmatranje žalbi. To je pod jedan. Pod dva, u odlukama Parlamentarne skupštine BiH o imenovanju svih šest sadašnjih članova Ureda za razmatranje žalbi ne postoji nigdje ograničenje trajanja mandata članovima Ureda za razmatranje žalbi. Postoji zaista jedna odluka Vijeća ministara iz 2005. koja je primjenjivana u proceduri imenovanja sadašnjih članova Ureda za razmatranje žalbi i koja kaže da mandat traje 5 godina. Imajući u vidu tu odredbu da ona nije u skladu sa Zakonom o javnim nabavkama i sa odlukama Parlamentarne skupštine BiH o imenovanju svih šest sadašnjih članova Ureda za razmatranje žalbi, Ured za razmatranje žalbi je još u junu 2010. obavijestio Vijeće ministara o toj situaciji i tražio da se preduzmu odgovarajuće mjere kako bi se izbjegao, izbjeglo nastajanje ovog problema. Mi smo čak tad predložili šta bi trebalo uraditi u konkretnom slučaju. Međutim, Vijeće ministara do danas nije raspravljalo o toj informaciji, i imamo sad situaciju da je 04.07. na sjednici Vijeća ministara, a na prijedlog, na osnovu Informacije Ministarstva pravde utvrđeno da je mandat većini članova Ureda za razmatranje žalbi istekao. E u toj Informaciji se ne kaže kojim je to članovima Ureda za razmatranje žalbi istekao. Samim time, pošto je to rađeno na osnovu prethodne informacije upravnog inspektora Ministarstva pravde, podsjećam da to nije, nije bila provedena propisana procedura, a to je da se rješenjem utvrdi kojim je članovima Ureda mandat istekao, jer bi u tom slučaju oni koji nisu zadovoljni takvim rješenjem imali pravo žalbe ministru pravde, a nakon odluke ministra pravde po žalbi, postoji mogućnost pokretanja upravnog spora pred Sudom BiH. Dakle, zaobiđena je potpuno ta procedura, a posljedica usvajanja ove Informacije na Vijeću ministara, odnosno posljedica ukoliko se usvoji ovakva formulacija u tački dva zaključka koji je predložila Komisija za finansije i budžet Doma naroda je taj što mi dolazimo u situaciju da se defakto osporava legalnost svih odluka koje je Ured za razmatranje žalbi donio od decembra 2010. do danas. Podsjećam to je nekoliko hiljada odluka sa nesagledivim posljedicama po Budžet BiH. Ono što ja predlažem, i što smo mi davno predlagali, još u ovoj Informaciji 2010., da ne bi smo ušli u taku opasno situaciju je da se ide na izmjene Zakona o javnim nabavkama gdje bi se predvidjela ta situacija i gdje bi smo otklonili sve moguće negativne posljedice. Eto toliko, hvala.
Evo, čuli smo i kraći komentar ispred Ureda za žalbe. E, mi imamo situaciju, znači da ispred sebe imamo prijedlog zaključaka Povjerenstva za financije i proračun i s druge strane imamo ovaj zaključak koji je predložio kolega Bradarić, koji još osnažuje otprilike ono što smo raspravili na našem Povjerenstvu. Ako nema više prijavljenih za raspravu, a vidim da nema, niti ima interesa za rasprave, ja zaključujem rasprave. 13 I prvo predlažem da glasujemo o zaključcima Povjerenstva, znači to su ona tri zaključka koje sam maloprije pročitao. Molim vas pokrenite proceduru glasovanja. Hvala lijepo. Nazočno 15 – za 13, je li ovo greška? ____________(?) [[nije uključen mikrofon]] Nema veze, možemo ići dalje. Sulejmane možemo ići dalje, je li ovo greška u glasovanju ili?
Nije, ja sam u dilemi zbog ovoga Zakona.
Ti si u dilemi dobro, ok. 15 – 13 za, 2 uzdržana. Federacija BiH 9 za, 1 uzdržan, RS 4 za, 1 s greškom uzdržan. U svakom slučaju imamo opću i entitetsku većinu. Konstatiram da su zaključci Povjerenstva za financije i proračun Doma naroda Parlamentarne skupštine usvojeni. A sada predlažem da glasujemo o zaključku kolege Bradarića.
/nije uključen mikrofon/
Izvolite kolega Bradarić, moraćete se prijaviti pa da uđemo u proceduru. E, sad krenite.
Kaže u roku od, da se formira radna grupa koja će analizirati stanje u ove dvije institucije, znači u Agenciji za javne nabavke i u Uredu za razmatranje žalbi. Eto.
Ok. Hvala Vam lijepo na pojašnjenju. Ima li potrebe da još jednom pročitamo ovaj zaključak radi ostalih kolega? Svi ste ga dobili?
Znači ovako, tražim od Vijeća ministara da odmah, a najkasnije u roku od 15 dana, formira radnu grupu koja će analizirati stanje u ove dvije, ovdje piše u ove dvije.
Ja otvaram dalje raspravu vezano za ovaj zaključak. Javio se prvo kolega Ivanić. Izvolite kolega Ivaniću. 14
Ma, prvo, sam zaključak je malo kontradiktoran, mi tražimo od, gospodin Bradarić traži od Savjeta ministara da formira, a onda mu daje sastav, pri čemu su, Savjet ministara treba da formira od tri predstavnika nas, to meni nekako jedno s drugim ne ide. S druge strane ja mislim da mi nemamo potrebu da se petljamo u tu vrstu aktivnosti Savjeta ministara i da je onaj zaključak u kome je od njih traženo najdirektnije maksimum koji mi možemo uraditi. Mi imamo komisiju koja prati, uslovno rečeno, rad i zadužena je, ja ne vidim onako najiskrenije potrebu za ovo sve. Da je stanje tamo, ja se potpuno slažem s kolegom Bradarićem, očito katastrofalno, da to tamo niko ni s kim ne priča, da oni misle da su izabrani za vijeke vjekova, da su duži nego i Ustavni sud BiH, da je njih učvrstilo to što im je kao istekao mandat, pa onda ne smijemo mi njih razriješiti zato što će popadati odluke koje su donijeli. Pa ja mislim da takve pozicije nigdje na svijetu nema, tu se ja slažem s Vama. Ali ne mislim da smo mi ti koji to treba da rade, nego da Savjet ministara koji to ima obavezu da to uradi na svoj način. I zato mislim da je onaj zaključak koji je Komisija napravila sasvim uredu i ja dalje od toga ne bih išao. Bez, dakle potpuno se slažem sa intencijom i željom, ali mislim da je već taj zaključak od nas sasvim dovoljan. Eto, toliko.
Hvala Vam lijepo. Replika, kolega Bradarić.
Sve je ovo bilo već u proceduri, ja sam praktično to prepisao, nisam ovaj iz sastava radne grupe i ništa nije urađeno. Taj posao je ostao nedovršen, nezavršen, ni započet nije. Prema tome, znači evo na ovaj način tražimo ponavljanje te procedure, tako da, bilo je to već jednom, zahtjev je išao prema Vijeću ministara i nisu taj posao završili. Zato sam ja podnio taj zaključak.
Dobro, hvala kolega Bradariću. Idemo dalje. Kolega Košarac.
Hvala predsjedavajući. Kolegice i kolege, želim da vas pozdravim. Ja mislim da gospodin Bradarić ima dobru namjeru i da je nešto što je veoma važno naglasiti da je problem u Bosni i Herceovini upravo Zakon o javnim nabavkama. I to i jeste problem ove zemlje. Sama implementacija Zakona o javnim nabavkama, rokovima, naravno zloupotreba Zakona o javnim nabavkama je nešto što usporava razvoj ove zemlje. To je jasno. Očigledno je da postoji problem između Agencije za javne nabavke i Kancelarije za žalbe i očigledno tu postoje disonantni tonovi. I očigledno da Parlament se mora o tome izjasniti i Parlament mora dati zadaću da se to pitanje riješi. Ja imam samo dilemu ovdje u vezi sa ovim zaključkom i formulacijom zaključka, jer imam informaciju, želio bih da me neko eventualno ispravi ili da je potvrdi, a to je da je Savjet ministara 15 donio Odluku o formiranju radne grupe u kojoj učestvuju i kolege iz Predstavničkog doma, i pitanje je šta bismo postigli sa formulacijom ovakvog zaključka, upravo s ciljem da se riješi problem između Agencije za javne nabavke i Kancelarije za žalbe. Prema tome, evo možda neko ima više informacija ali bi dobro bilo da imamo tu informaciju ovdje kako bismo mogli se izjašnjavati o pomenutim zaključcima. Hvala.
Hvala Vama kolega Košarac. Kolega Genjac. [[zajednička diskusija]] Kolega Genjac je bio. Jeste li odustali?
/nije uključen mikrofon/
Oprostite. Kolegica Krišto.
Hvala lijepo. Poštovani predsjedavajući, zamjenici, kolegice i kolege izaslanici, uvaženi članovi Vijeća ministara, gosti, sve vas lijepo pozdravljam. Pa evo, takođe i s moje strane ne bih ulazila u raspravu oko Izvješća o radu Ureda za razmatranje, budući da smo i usvojili zaključke koji uistinu na neki način rješavaju ove dileme, znači bar im je intencija. A takođe shvaćajući zapravo namjeru i cilj uvaženog kolege Bradarića, posebno imajući u vidu ovo što je rekao kolega Staša Košarac, bojim se da na ovakav način nećemo doći do rješenja ovog problema, posebno što u ovom trenutku nemamo informaciju šta je zapravo Zastupnički dom uradio, da li je formirano povjerenstvo. Mi kao Dom naroda možemo formirati, i imamo to pravo po Poslovniku, određena istražna povjerenstva, ali to može biti samo povjerenstvo Doma naroda. Da vidimo, pošto postoji, evo i može biti podrška na takav način da mi idemo samo znači sa prijedlozima istražnog povjerenstva u ovoj situaciju, da vidimo što je to napravilo Vijeće ministara, što je to napravio Zastupnički dom. Nakon tog kratkog, da kažem kratke informacije od našeg istražnog povjerenstva možemo donijeti adekvatne zaključke, da li će to biti povjerenstvo koje će zajedno sa Vijećem ministara i Zastupničkim domom, odnosno Parlamentarnom skupštinom osnivati neku radnu grupu kao ovdje. Pa, ja predlažem kolegi Bradariću da u smislu toga na neki način odstupi, a da idemo samo na formiranje nekakvog povjerenstva kako bi na sljedećoj sjednici mogli se adekvatno, da kažem, izjasniti o njegovoj inicijativi ili odnosno prijedlogu zaključka. Hvala. 16
Hvala kolegici Krišto. Pa, ja mislim da je atmosfera stvorena tako da bi došli u problem malo oko glasovanja ... ovog zaključka i mislim da je mudro,
/nije uključen mikrofon/
mislim da je mudro povući ovaj zaključak i da mi u ovom trenutku, obzirom da Zastupnički dom je znači ponovo skinuo s dnevnog reda ovo Izvješće, obzirom da je Ministarstvo pravde dobilo zadatak da provede proceduru natječaja za sve one članove kojima je istekao mandat, koji su stekli uvjet za mirovinu, to su sve činjenice što je već urađeno. I ja mislim da u ovom trenutku ovaj zaključak koji smo maloprije usvojili kao Dom, sa tri točke koji je definiralo Povjerenstvo, da je dovoljno sadržajan da možemo dalje po njemu raditi. Slažete li se svi s tim? Hvala vam lijepo. Zaključujem ovu točku dnevnog reda. Prelazimo na točku 18., Ad. 18. Razmatranje produljenja mandata članovima Upravnog odbora BHRT-a Postupajući po zaduženju Kolegija Doma naroda od 04.04. ove godine Povjerenstvo za vanjsku i trgovinsku politiku, carine, promet i veze Doma naroda Parlamentarne skupštine na sjednici, održanoj 21.06. ove godine, razmatralo dopis Upravnog odbora RTVBiH, od 23.05. ove godine ,kojim se traži produljenje mandata članovima Upravnog odbora kojima je istekao mandat. Povjerenstvo je usvojilo zaključke, te predlaže Domu njihovo usvajanje. Imamo dva zaključka: 1. Članovima Upravnog odbora RTVBiH kojima je istekao mandat se produljuje na razdoblje od 90 dana počevši od 01.06. ove godine; 2. Dom naroda Parlamentarne skupštine BiH traži od Vijeća ministara da, u roku od 90 dana, realizira zaključak usvojen na 8. sjednici Doma naroda, održane 21.12.2011. godine, koji glasi – Dom naroda Parlamentarne skupštine BiH traži od Vijeća ministara da pripremi i u parlamentarnu proceduru dostavi izmjene i dopune Zakona o komunikacijama i Zakona o Javnom RTV servisu BiH kojima će se omogućiti realizacija zaključka Parlamentarne skupštine BiH u vezi sa ponovnim provođenjem postupka imenovanja članova Upravnog odbora BHRT-a iz hrvatskog i srpskog naroda. Riječ dajem kolegi Bećiroviću, predsjedatelju Povjerenstva, ako ima potrebe.
[[nije uključen mikrofon]] 17
Hvala Vam lijepo. Otvaram raspravu vezano za ovaj prijedlog. Da li se netko javlja za riječ? Prijavljenih ne vidim. Interesa za prijavu ne vidim. Zaključujem raspravu. Glasujemo o prijedlogu ova dva zaključka u ime Povjerenstva. Molim vas pokrenite proceduru glasovanja. Hvala vam. Nazočno 15 – za 15. Federacija BiH 10 – svi za, RS 5 – svi za. Postoji opća i entitetska većina. Konstatiram zaključci Povjerenstva za vanjsku i trgovinsku politiku, carine, promet i veze Doma naroda Parlamentarne skupštine BiH su usvojeni. Prelazimo na 19. točku dnevnog reda, Ad. 19. Izbor četiri člana Upravnog odbora Agencije za razvoj visokog obrazovanja i osiguranje kvalitete Parlamentarna skupština BiH je, Zastupnički dom na 16. sjednici, održanoj 22.12.2011. godine i na 8. sjednici Doma naroda, održanoj 21.12.2011. godine, imenovali članove Privremenog zajedničkog povjerenstva obaju domova Parlamentarne skupštine za provođenje procedure izbora četiri člana Upravnog odbora Agencije za razvoj visokog obrazovanja i osiguranja kvalitete. Na 5. sjednici, održanoj 07.05. ove godine, Privremeno zajedničko povjerenstvo obaju domova utvrdilo je i dostavilo prijedlog jedinstvene liste četiri kandidata za imenovanje članova Upravnog odbora Agencije za razvoj visokog obrazovanja i osiguranje kvaliteta. U skladu sa prijedlogom Privremenog zajedničkog povjerenstva obaju domova danas se trebamo izjasniti o imenovanju četiri člana Upravnog odbora Agencije za razvoj visokog obrazovanja i osiguranje kvaliteta. Zastupnički dom je imenovao Amara Miraščiju iz bošnjačkog naroda, Ivu Rozića iz hrvatskog naroda, Milenka Stanića iz srpskog naroda i Lamiju Tanović iz reda ostalih, članova Upravnog odbora Agencije za razvoj visokog obrazovanja i osiguranje kvaliteta. Riječ dajem kolegici Krišto, ako ima potrebe ispred Zajedničkog povjerenstva.
/nije uključen mikrofon/
Hvala Vam lijepo. Otvaram raspravu. Prijavljenih nemamo, interesa za prijavu ne vidim. Zaključujem raspravu. Glasujemo o Prijedlogu jedinstvene liste četiri kandidata za imenovanje članova Upravnog odbora Agencije za razvoj visokog obrazovanja i osiguranje kvaliteta koju čine: Amar Miraščija, Ivo Rozić, Milenko Stanić i Lamija Tanović. Molim vas pokrenite proceduru glasovanja. Hvala vam. 18 Nazočno 15 – za 14 i 1 uzdržan. Federacija BiH 10 – svi za, RS 4 za i 1 uzdržan. Postoji opća, postoji entitetska većina. Konstatiram Amar Miraščija, Ivo Rozić, Milenko Stanić i Lamija Tanović su imenovani za članove Upravnog odbora Agencije za razvoj visokog obrazovanja i osiguranja kvaliteta. Prelazimo na 20. točku dnevnog reda, Ad. 20. Prijedlog zaključka o osnivanju Privremenog zajedničkog povjerenstva obaju domova Parlamentarne skupštine Bosne i Hercegovine za provođenje procedure imenovanja ravnatelja i zamjenika ravnatelja Agencije za zaštitu osobnih podataka u Bosni i Hercegovini Zajednički kolegij obaju domova Parlamentarne skupštine je na 13. sjednici, održanoj 21.06. ove godine, razmatrao dopis Agencije za zaštitu osobnih podataka u BiH kojim je zatraženo da Parlamentarna skupština BiH raspiše javni natječaj i provede proceduru izbora ravnatelja i zamjenika ravnatelja Agencije za zaštitu osobnih podataka u BiH. Zajednički kolegij obaju domova Parlamentarne skupštine je u vezi s tim utvrdio prijedlog zaključaka o osnivanju Privremenog zajedničkog povjerenstva obaju domova Parlamentarne skupštine BiH za provođenje procedura imenovanja ravnatelja i zamjenika ravnatelja Agencije za zaštitu osobnih podataka, te ga uputio domovima na razmatranje i usvajanje. Otvaram raspravu. Nema prijavljenih, nema ni interesa za prijavu. Zaključujemo raspravu. Glasujemo o Prijedlogu zaključka. Od nazočnih 14 – za 14. Federacija BiH 9 – svi za, RS 5 – svi za. Postoji opća, postoji entitetska većina. Konstatiram usvojili smo Zaključak o osnivanju Privremenog zajedničkog povjerenstva obaju domova Parlamentarne skupštine BiH za provođenje procedure imenovanja ravnatelja i zamjenika ravnatelja Agencije za zaštitu osobnih podataka u BiH, a za članove tog Povjerenstva iz Doma naroda imenovali smo Borjanu Krišto, Dragutina Rodića i kolegu Halida Genjca. Prelazimo na točku 21. današnjeg dnevnog reda, Ad. 21. Prijedlog zaključka za produljenje amandmanske faze za Prijedlog zakona o carinskoj tarifi
Nemam.
Hvala Vam lijepo kolega Bećiroviću. Otvaram raspravu. Da li se netko javlja za riječ? Prijavljenih nema, ne vidim ni interesa za prijavu. Zaključujemo raspravu. Glasujemo o davanju suglasnosti za ratifikaciju sporazuma i konvencija iz točaka 22. do 27. uključujući i točku 27. Molim vas pokrenite proceduru glasovanja. Hvala. Nazočno 14 – za 14. Federacija BiH 9 – svi za, RS 5 – svi za. Postoji opća, postoji entitetska većina. Konstatiram dali smo suglasnost za ratifikaciju sporazuma i konvencija iz točaka 22. do 27. uključujući i točku 27. 20 Ovim smo iscrpili dnevni red 18. sjednice. Ja predlažem uvaženim kolegama pauzu od 15 minuta, pa nastavljamo sa 19. sjednicom. Sjednica završena u 11:20 sati.